युक्रेन चाहे यूक्रेन () पूरबी यूरोप क एगो देस हवे जेकर राजधानी आ सभसे बड़ शहर कीव (Kyiv) हवे। यूक्रेन रूस के बाद, रकबा के हिसाब से यूरोप के सभसे बड़हन देस हवे आ रूस के साथे पूरबी आ उत्तर-पूरबी सीमा सझिया करे ला। रूस के अलावा एकर सीमा उत्तर में बेलारूस; पच्छिम में पोलैंड, स्लोवाकिया आ हंगरी; दक्खिन में रोमानिया आ मोल्डोवा के साथे बने ले; एकरे अलावा ई अजोव सागर आ काला सागर के समुंद्र तट वाला देस भी हवे। एकर कुल रकबा , बाटे आ कुल आबादी 41.3 मिलियन, बा जेकरा चलते ई यूरोप के आठवाँ सभसे बेसी आबादी वाला देस हवे।